Αισθητικά δάση

Η έννοια του Αισθητικού Δάσους εισήχθει στον δασικό κώδικα (ΝΔ 86/1969) με το άρθρο 3 του Ν.Δ. 996/1971ΦΕΚ Α' 192/06-10-1971.  Σύμφωνα με αυτό, 

Δάση ή φυσικά τοπία, μη παρουσιάζοντα τα εν τη παρ. 1 του παρόντος άρθρου χαρακτηριστικά γνωρίσματα, (δηλ., τα γνωρίσματα ενός Εθνικού Δρυμού) έχοντα όμως ιδιαιτέραν αισθητικήν, υγιεινήν και τουριστικήν σημασίαν, ως και τοιαύτην επιβάλλουσαν την προστασίαν της πανίδος, χλωρίδος και του ιδιαιτέρου φυσικού των κάλλους, δύναται να κηρύσσωνται δια Β. Διατάγματος, εκδιδομένου επί τη προτάσει του Υπουργικού Συμβουλίου, μετά γνώμην του Τεχνικού Συμβουλίου Δασών, ως «αισθητικά δάση», ήτοι ως δάση αναψυχής, υγείας και περιπάτου ή τοπία ιδιαιτέρου φυσικού κάλους.

Τα Αισθητικά δάση είναι μια κατηγορία προστατευόμενων φυσικών περιοχών που ο σκοπός ύπαρξης τους είναι η ανθρώπινη αναψυχή και κατά δεύτερο λόγο η προστασία του φυσικού περιβάλλοντος. Η βλάστηση, η ομορφιά του τοπίου, η ύπαρξη αξιόλογης χλωρίδας και πανίδας, οι γεωμορφολογικοί σχηματισμοί, τα στάσιμα ή ρέοντα ύδατα είναι μεγάλης αξίας και προσφέρονται για αναψυχή. Τα δάση αυτά μπορεί να περιέχουν και σπάνια είδη, ενδημικά είδη ή είδη που απειλούνται με εξαφάνιση. Συνολικά 19 δάση έχουν κηρυχθεί ως Αισθητικά (μεταξύ των ετων 1973 -1980).

 Φοινικόδασος του Βάι Λασιθίου ΦΕΚ Α' 170/1973

 Δάσος της Καισαριανής ΑττικήςΦΕΚ Α' 31/1974

 Κοιλάδα Τεμπών Λάρισας 

 Δασικό Σύμπλεγμα Όσσας ΛάρισαςΦΕΚ Δ' 175/1977

 Δάσος Φαρσάλων ΛάρισαςΦΕΚ Δ' 103/1977

 Δάσος Καραϊσκάκη Μουζακίου Καρδίτσας
 Δάσος Πευκιάς Ξυλοκάστρου Κορινθίας

 Δάσος Στενής ΕυβοίαςΦΕΚ Δ' 108/1977
 Δάσος Δρυός Μογγοστού Κορινθίας

 Δάσος χειμάρων Σελέμνου και Χαράδρου (Πανεπιστημιούπολης) Πατρών 
 Περιαστικό Δάσος ΙωαννίνωνΦΕΚ Α' 306/1976

 Παραλιακό Δάσος Μύτικα-Νικόπολης ΠρέβεζαςΦΕΚ Δ' 183/1977

 Δάσος Αμυγδαλεώνα ΚαβάλαςΦΕΚ Δ' 606/1979

 Στενά Νέστου Καβάλας - ΞάνθηςΦΕΚ Δ' 283/1977

 Πευκοδάση της Σκιάθου ΜαγνησίαςΦΕΚ Δ' 248/1977

 Δάσος Εθνικής Ανεξαρτησίας Καλαβρύτων ΑχαϊαςΦΕΚ Δ' 404/1977

 Δάσος λόφων Κάστρου και Αηλιά Τρικάλων ΦΕΚ Δ' 609/1979

 Περιαστικό Δάσος Τιθορέας ΦθιώτιδαςΦΕΚ Δ' 125/1979
 Δάσος Δρυός Κουρί ΑλμυρούΦΕΚ Α' 99/1980

Οι επισκέπτες μπορούν να εισέρχονται στους χώρους αυτούς ακολουθώντας ορισμένους κανόνες.

Παραπομπές

 Εξωτερικοί σύνδεσμοι 
 Δίκτυο Natura 2000
 Τα αισθητικά δάση της χώρας, (2019) Ecozen 

Κατηγορία:Προστατευόμενες φυσικές περιοχές